== Fysiske egenskaber ==
Størknet krypton er hvidt og [[krystal]]linsk med en [[kubisk fladecentreret]] [[krystalstruktur]], hvilket er en almindelig egenskab ved en ædelgas. Kryptons smeltepunkt er −157,2 grader celsius, mens kogepunktet er −153,4 grader celsius. Krypton karakteriseres ved en skinnende [[grøn]] og [[orange]] [[spektralsignatur]]. Det er et af biprodukterne fra [[fission]] af [[uran]]<ref name=ANL>{{cite web |url=http://www.ead.anl.gov/pub/doc/krypton.pdf |title=Krypton |access-date=17. marts 2007 |year=august 2005 |publisher=Argonne National Laboratory, EVS |pages=1 |language=en |archive-url=https://www.webcitation.org/5mA1KLs2g?url=http://www.ead.anl.gov/pub/doc/krypton.pdf |archive-date=20. december 2009 |quote= |url-status=dead }}</ref> og dannes derfor også i forbindelse med energiproduktion på [[atomkraftværk]]er.
Fysik Kemi